3. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 709 της 24 Οκτ./2 Νοεμ.1962 (ΦΕΚ Α' 176)  Περί της εκτελέσεως του Νόμ. 4223/1962 "περί αποκαταστάσεως προσφύγων αρμοδιότητος Ηνωμένων Εθνών και άλλων κατηγοριών". Έχοντες υπ’ όψιν τας διατάξεις της παρ. 4 του άρθρ. 2 και της παρ. 2 του άρθρ. 3 του Νόμ. 4223/1962 "περί αποκαταστάσεως προσφύγων αρμοδιότητος Ηνωμένων Εθνών και άλλων κατηγοριών", ως και την υπ’ αριθ. 692/1962 γνωμοδότησιν του Συμβουλίου Επικρατείας, προτάσει του επί της Κοινωνικής Προνοίας Υπουργού, αποφασίζομεν και διατάσσομεν: Προϋποθέσεις παραχωρήσεως Άρθρ.7.-Αι διατάξεις του παρόντος εφαρμόζονται και εις περιπτώσεις παροχής ενισχύσεων προς αποκαθισταμένους υπαγομένους εις την παρ. 2 του άρθρ. 1 του Νόμ. 4223/1962, εφ’ όσον δεν αντίκεινται προς ειδικάς εν προκειμένω Διεθνείς Συμβάσεις ή Συμφωνίας. Όπου εν τω παρόντι αναφέρεται συναίνεσις του Υπάτου Αρμοστού Η.Ε. εις τας αναφερομένας ως άνω περιπτώσεις της παραγράφου ταύτης δεν απαιτείται τοιαύτη εφ' όσον οι ενισχυόμενοι δεν υπάγονται εις την αρμοδιότητά του. Εις τον αυτόν επί της Κοινωνικής Προνοίας Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. Άρθρ.1.-1.Η υπό της παρ. 2 του άρθρ. 2 του Νόμ. 4223/1962 προβλεπομένη οριστική παραχώρησις γίνεται υπέρ ατόμου ή οικογενείας, τηρουμένων των διατάξεων του άρθρ. 3 του παρόντος, η δε σύνθεσις της οικογενείας, ως και η Ιθαγένεια εκάστου των μελών της οικογενείας ή μεμονωμένου ατόμου, λαμβάνεται ως αύτη είχε κατά τον χρόνον της προσωρινής παραχωρήσεως, πάσης τυχόν εν τω μεταξύ μεταβολής, εξαιρέσει θανάτου ή μεταναστεύσεως μη λαμβανομένης υπ’ όψιν. Δια την εν προκειμένω παραχώρησιν απαιτείται: α)Υποβολή αιτήσεως υπό του ενδιαφερομένου, εντός τριμήνου από της προς τούτο εγγράφου προσκλήσεως του, μετά των κάτωθι δικαιολογητικών:  αα)Υπευθύνου δηλώσεως του αρχηγού της οικογενείας ή τούτου αδυνατούντος δεδικαιολογημένως ετέρου μέλους, αυτής, περί της οικογενειακής και οικονομικής καταστάσεως ταύτης ης ο τύπος και το περιεχόμενον καθορισθήσονται δι’ αποφάσεως του Υπουργού Κοινωνικής Προνοίας. Ο τύπος της υπευθύνου δηλώσεως ωρίσθη δια της υπ’ αριθ. Δ6/224149 της 5 Νοεμ./13 Δεκ. 1962 (ΦΕΚ Β' 463) αποφ. Υπ. Κοινων. Προνοίας.  ββ)Πιστοποιητικά περί της ακτημοσύνης ή μη κατά τον χρόνον της προσωρινής εγκαταστάσεως, δι’ άπαντα τα ενήλικα συνδικαιούχα μέλη της οικογενείας υπό των υποθηκοφυλακείων των περιφερειών της νυν διαμονής των ως και της τυχόν κατά καιρούς τοιαύτης. Προκειμένου δε περί της περιφερείας της τέως Διοικήσεως Πρωτευούσης, απάντων των εν τη περιοχή ταύτη εδρευόντων υποθηκοφυλακείων. (Αντί για τη σελ. 385) Σελ. 385(α) Τεύχος 423–Σελ. 47 Νέοι Πρόσφυγες 35.Ζ.ε.3 "Τα ως άνω πιστοποιητικά, περί ακτημοσύνης ή μη, προκειμένου περί της περιφερείας της τέως Διοικήσεως Πρωτευούσης δύνανται, ν’ αντικαθίστανται δι’ υπευθύνου δηλώσεως, του αρχηγού της αποκαθισταμένης οικογενείας, συντασσομένης συμφώνως προς τας διατάξεις του Α.Ν. 105/69, "περί ατομικής ευθύνης του δηλούντος ή βεβαιούντος", εξαιρέσει των τοιούτων των Υποθηκοφυλακείων Αθηνών και Πειραιώς". Η εντός " " περίοδος προσετέθη δια του Β.Δ. 252 της 18 Μαρτ./14 Απρ. 1971 (ΦΕΚ Α' 75). β)Να μη εκέκτηντο, κατά τον χρόνον της προσωρινής παραχωρήσεως κατοικίαν κατάλληλον και πληρούσαν τους στοιχειωδώς ανεκτούς όρους οικήσεως ή έτερον ακίνητον τρεχούσης αξίας ίσης ή ανωτέρας προς την αξίαν της παραχωρουμένης κατοικίας, τόσον ο αρχηγός όσον και τα λοιπά συνδικαιούχα μέλη της οικογενείας, απανταχού της Χώρας ή οικονομικήν δυνατότητα εξασφαλίσεως εξ ιδίων πόρων τοιαύτης. Εν προκειμένω (περί της συνδρομής της προϋποθέσεως ταύτης) αποφαίνεται ο Υπουργός Κοινωνικής Προνοίας, μετά γνώμην του Συντονιστικού Συμβουλίου Νέων Προσφύγων και του Αντιπροσώπου του Υπάτου Αρμοστού Ηνωμένων Εθνών. γ)Να μη έτυχον οι αυτοί ως ανωτέρω, από της προσφυγής των εν Ελλάδι, παραχωρήσεως κατά κυριότητα ετέρας κατοικίας ή ετέρου ως άνω ακινήτου υπό του Δημοσίου ή Νομικού Προσώπου ή Οργανώσεως Ημεδαπής ή Αλλοδαπής. 2.Δια την οριστικήν μεταβίβασιν λαμβάνεται υπ’ όψιν η οικονομική κατάστασις του δικαιούχου, ως αύτη είχε κατά τον χρόνον της προσωρινής παραχωρήσεως, μη ανατρεπομένου του δια ταύτης αναγνωρισθέντος δικαιώματος αποκαταστάσεώς του, δια της τυχόν μεταγενεστέρας μεταβολής των περιουσιακών αυτού στοιχείων. 3.Αποκλείονται του δικαιώματος αποκαταστάσεως μέλη της οικογενείας ως αύτη είχε κατά τον χρόνον της προσωρινής παραχωρήσεως: α)Αποσχισθέντα αυτής, εφ’ όσον από αρκετού χρόνου ευρίσκονται μονίμως εγκατεστημένα επαγγελματικώς μακράν του τόπου ένθα ενεργείται η ως ανωτέρω αποκατάστασις ή εδημιούργησαν ιδίαν οικογένειαν, μέλος της οποίας κέκτηται εξ οιασδήποτε αιτίας ακίνητον περιουσίαν, δυναμένην να εξυπηρέτηση στοιχειωδώς τας στεγαστικάς ανάγκας της οικογενείας. β)Διαβιούντα αποδεδειγμένως και ουχί προσωρινώς εις το εξωτερικόν, μεταβάντα μετά την γενομένην αυτοίς προσωρινήν παραχώρησιν. γ)Καταδικασθέντα επί παραβάσει του Γ' ψηφίσματος 1946 του Α.Ν. 509/1947 ως ετροποποιήθησαν και συνεπληρώθησαν μεταγενεστέρως και του Ν.Δ. 4234/1962 περί ασφαλείας του Κράτους. Σελ.. 386(α) Τεύχος 423-Σελ. 48 "4.Τα παραχωρητήρια εκδίδονται βάσει των αποφάσεων δι’ ων εγκρίνεται η οριστική παραχώρησις των προσωρινώς παραχωρηθέντων ακινήτων, των τυχόν μετά την έκδοσιν τούτων επερχομένων ως προς την σύνθεσιν εκάστης οικογενείας μεταβολών μη λαμβανομένων υπ’ όψιν. 5.Οι μη προσκομίζοντες τα εν παρ. 1 του παρόντος άρθρου δικαιολογητικά, άνευ αποχρώντος λόγου εντός της δι’ αυτής οριζομένης τριμήνου προθεσμίας δύναται δι’ αποφάσεως του Υπουργού Κοινωνικών Υπηρεσιών ή του παρ’ αυτού εξουσιοδοτουμένου οργάνου, μετά σύμφωνον γνώμην του οικείου Νομαρχιακού Συμβουλίου Στεγάσεως, να κηρύσσωνται έκπτωτοι των δικαιωμάτων των επί των προσωρινώς παραχωρηθέντων αυτοίς ακινήτων, τηρουμένης της διαδικασίας του άρθρ. 6 του παρόντος" . Αι παρ. 4 και 5 προσετέθησαν δια του Β.Δ. 252 της 18 Μαρτ./14 Απρ. 1971(ΦΕΚ Α' 75) Δικαιώματα αποκαθισταμένων Άρθρ.2.-1.Ο υπέρ ου η οριστική παραχώρησις κινητών ή ακινήτων, αποκτά πλήρες δικαίωμα κυριότητος, επ’ αυτών, υπό τους περιορισμούς του άρθρ. 4 του παρόντος. Επί παραχωρήσεως ακινήτων, κατά κυριότητα, τα λοιπά μέλη της οικογενείας αποκτώσιν εμπράγματον δικαίωμα, ισοβίου οικήσεως. Το δικαίωμα τούτο παρέχεται και εις τυχόν νέα μέλη της οικογενείας κατιόντα ή συζύγους, αποκτηθέντα μέχρι της οριστικής παραχωρήσεως. 2.Εν περιπτώσει θανάτου του αρχηγού της δικαιούχου οικογενείας ή τινός των συνδικαιούχων αδελφών, η παραχώρησις γίνεται επ’ ονόματι απάντων των λοιπών δικαιούχων μελών της οικογενείας του αποβιώσαντος, κατά ποσοστόν όπερ θα ελάμβανεν έκαστον κατά τας περί εξ αδιαθέτου διαδοχής διατάξεις του Α.Κ.  35.Ζ.ε.3 Νέοι Πρόσφυγες Διαδικασία εκδόσεως παραχωρητηρίων Ι.Επί ακινήτων Άρθρ.3.-1.Η δια των διατάξεων του άρθρ. 2 του Νόμ. 4223/1962 προβλεπομένη υπουργική απόφασις, καλουμένη και "παραχωρητήριον" εκδίδεται επ' ονόματι του αποκατασταθέντος ατόμου ή επ' ονόματι του αρχηγού της αποκατασταθείσης οικογενείας, πλην της περιπτώσεως καθ' ην αρχηγός της οικογενείας είναι αδελφός ή αδελφή, συντρέχοντες μετ' αδελφών, οπότε η παραχώρησις ενεργείται επ' ονόματι απάντων των αδελφών κατά συνιδιοκτησίαν. Ως μέλη της οικογενείας νοούνται οι ανιόντες και κατιόντες και οι εκ πλαγίου συγγενείς μέχρι τρίτου βαθμού, υπολογιζομένων και των εκ νομίμου υιοθεσίας προερχομένων τέκνων ως και των τοιούτων εξ αναγνωρίσεως, υπό την απαραίτητον προϋπόθεσιν, ότι τα μέλη ταύτα περιλαμβάνονται εις την περί προσωρινής παραχωρήσεως υπουργικήν απόφασιν και εις το βάσει ταύτης συνταχθέν σχετικόν πρωτόκολλον προσωρινής εγκαταστάσεως. Κατ' εξαίρεσιν και εφ' όσον συντρέχουν αποχρώντες λόγοι, εκτιμώμενοι υπό του Υπουργού Κοινωνικής Προνοίας, το παραχωρητήριον δύναται να εκδοθή μετά γνώμην του Συντονιστικού Συμβουλίου Νέων Προσφύγων, κατά συνιδιοκτησίαν και επ' ονόματι ατόμων συμβιούντων και μη συνδεομένων δια συγγενείας, κατά τα καθοριζόμενα ανωτέρω, εφ' όσον ούτω εγένετο η προσωρινή εγκατάστασις. 2.Εις όλως εξαιρετικάς περιπτώσεις το παραχωρητήριον δύναται να εκδοθή και επ' ονόματι ουχί του αρχηγού της αποκατασταθείσης οικογενείας αλλ' ετέρου των συνδικαιούχων ή και απάντων των μελών αυτής, εφ' όσον συντρέχουν σοβαροί και πλήρως δεδικαιολογημένοι λόγοι ή περιστατικά, εκτιμώμενα υπό του Υπουργού Κοινωνικής Προνοίας, μετά σύμφωνον γνώμην του Συντονιστικού Συμβουλίου Νέων Προσφύγων. 3.Ο τύπος και το περιεχόμενον του παραχωρητηρίου καθορισθήσονται δι' αποφάσεως του Υπουργού Κοινωνικής Προνοίας. Το παραχωρητήριον αποστέλλεται προς μεταγραφήν και εγγραφήν της υποθήκης εις το αρμόδιον υποθηκοφυλακείον, όπερ διαβιβάζει εις την υπηρεσίαν τα σχετικά πιστοποιητικά μεταγραφής και εγγραφής υποθήκης. Ο τύπος του παραχωρητηρίου ωρίσθη δια της υπ' αριθ. Δ6/Α/1446 της 2/19 Μαρτ. 1963 (ΦΕΚ Β' 115) απόφ. Υπ. Κοινων. Προνοίας. Ο τύπος του παραχωρητηρίου ισοβίου οικήσεως ωρίσθη δια της υπ' αριθ. Δ6/Α/269 της 20 Ιαν./26 Φεβρ. 1965 (ΦΕΚ Β΄ 148) ομοίας. Η εξάλειψις της υποθήκης ενεργείται τη εγγράφω εντολή του επί της Κοινωνικής Προνοίας Υπουργού ή του υπ' αυτού εξουσιοδοτουμένου διοικητικού οργάνου, ήτις δίδεται άμα τη προσαγωγή του αποδεικτικού αποπληρωμής της οφειλής ή μετά την έκδοσιν της σχετικής υπουργικής αποφάσεως περί απαλλαγής του υποχρέου πάσης υποχρεώσεως  προς πληρωμήν, κατά τα καθοριζόμενα εν παρ. 5 του άρθρ. 6 του παρόντος. II.Επί κινητών 1.Η οριστική μεταβίβασις της κυριότητος των κινητών, ενεργείται δι' αποφάσεως του Υπουργού Κοινωνικής Προνοίας (παραχωρητήριον) κατόπιν γνώμης του Συντονιστικού Συμβουλίου Νέων Προσφύγων και εντός εξαμήνου από της κατά τ' ανωτέρω προσωρινής παραχωρήσεως της προθεσμίας ταύτης δυναμένης να παραταθή υπό του Υπουργού Κοινωνικής Προνοίας επί έν εισέτι εξάμηνον. Υπoχρεώσεις αποκαθισταμένων - απαγορεύσεις περιορισμοί Άρθρ.4.-1.Εφ' όσον πρόκειται περί παραχωρήσεως διαμερίσματος ή καταστήματος εις πολυκατοικίαν, η παραχωρουμένη ιδιοκτησία διέπεται υπό των διατάξεων των άρθρ. 1002 και 1117 του Α.Κ., του Νόμ. 3741/29 περί της κατ' όροφον ιδιοκτησίας, ως και των τοιούτων του δι' αποφάσεως του Υπουργού Κοινωνικής Προνοίας συντασσομένου κανονισμού δικαιωμάτων και υποχρεώσεων των συνιδιοκτητών, ούτινος αντίγραφον προσαρτάται τω παραχωρητηρίω, συνιστωμένης άμα υπέρ του προς ον η παραχώρησις οριζοντίου ιδιοκτησίας κατά τας ως άνω διατάξεις, σοβαρά φθορά ή βλάβη του ακινήτου οφειλομένη εις αμέλειαν ή δόλον του προς ον η παραχώρησις, δημιουργεί λόγον ανακλήσεως της γενομένης αυτώ παραχωρήσεως και την έκπτωσιν και αποβολήν τούτου εκ του εν λόγω ακινήτου, ως και παντός ετέρου εξ αυτού έλκοντος δικαιώματα, κατά τας διατάξεις του παρόντος. 2.Απαγορεύεται υπό του υπέρ ου η παραχώρησις: α)Η μεταβίβασις της κυριότητος του παραχωρηθέντος ακινήτου και η σύστασις ετέρου εμπραγμάτου δικαιώματος, προ της παρελεύσεως δεκαετίας από της προσωρινής εγκαταστάσεως τούτου εν αυτώ, έστω και αν η οφειλή έχει ολοσχερώς εξοφληθή και το ακίνητον δεν βαρύνεται δι' υποθήκης υπέρ του Δημοσίου. Της απαγορεύσεως ταύτης εξαιρείται η περίπτωσις της συστάσεως προικός υπέρ συνδικαιούχου μέλους της  αποκατασταθείσης οικογενείας. Εις όλως εξαιρετικάς περιπτώσεις, συντρεχούσης  αφεύκτου  ανάγκης Σελ. 387 Νέοι Πρόσφυγες 35.Ζ.ε.3 ή προφανούς ωφελείας, εκτιμωμένων υπό του Υπουργού Κοινωνικής Προνοίας, μετά γνώμην του Συντονιστικού Συμβουλίου Νέων Προσφύγων, δύναται να επιτραπή η μεταβίβασις της κυριότητος, κατά προτίμησιν εις αναποκατάστατον προσφυγικήν οικογένειαν, εντός της κατά τ' ανωτέρω δεκαετούς προθεσμίας, εφ' όσον δεν υφίσταται οφειλή, λόγω εξοφλήσεως ταύτης και ουχί λόγω παρασχεθείσης απαλλαγής κατά τας διατάξεις του άρθρ. 5 του παρόντος. Η μεταβίβασις της κυριότητος άνευ ολοσχερούς εξοφλήσεως της οφειλής, δύναται υπό τας εν προκειμένω προϋποθέσεις να επιτραπή μόνον προς συνδικαιούχα μέλη της οικογενείας. β)Η παραχώρησις εις τρίτους της χρήσεως του μεταβιβαζομένου ακινήτου, εν όλω ή εν μέρει, επί μισθώσει ή δωρεάν ή κατά παράκλησιν ή καθ' οιονδήποτε άλλον τρόπον. Της απαγορεύσεως ταύτης εξαιρείται η περίπτωσις, καθ' ην ο προς ον η παραχώρησις δικαιούχος αποκαταστάσεως έχει τύχει, εν σχέσει με τον αριθμόν των μελών της οικογενείας του, πλεονάζοντος στεγαστικού χώρου (επί πλέον δωματίου) δι' εκμίσθωσίν του, τούτου αναφερομένου ρητώς εν τω σχετικώ παραχωρητηρίω. Εις όλως εξαιρετικάς περιπτώσεις, εκτιμωμένας υπό του Υπουργού Κοινωνικής Προνοίας, μετά γνώμην του Συντονιστικού Συμβουλίου Νέων Προσφύγων, δύναται, αιτήσει του ενδιαφερομένου, συνοδευομένη, υπό των απαραιτήτων αποδεικτικών και δικαιολογητικών, να επιτραπή η κατά τ' ανωτέρω, υφ' οιανδήποτε μορφήν παραχώρησις της χρήσεως, εν όλω ή εν μέρει. γ)Η μη συνεχής χρήσις του ακινήτου υπό της αποκατασταθείσης οικογενείας, επί χρονικώ διαστήματι πέραν του εξαμήνου εκτός αν υφίστανται άφευκτος ανάγκη ή σοβαροί λόγοι ή περιστατικά, τούτων εκτιμωμένων υπό του Υπoυργού Κοινωνικής Προνοίας ή του προς τούτο εξουσιοδοτουμένου οργάνου. Αι διατάξεις του προηγουμένου και του παρόντος εδαφίου ανάγονται εις περιπτώσεις μη παρελεύσεως δεκαετίας από της οριστικής παραχωρήσεως. Τρόπος εξοφλήσεως οφειλής, απαλλαγαί,  αναστολή πληρωμής δόσεων Άρθρ.5.-1.Ο αποκαθιστάμενος υποχρεούται εις την εξόφλησιν μέρους του κόστους αποκαταστάσεως αυτού, καθοριζομένου εις ποσοστόν επί τοις εκατόν τούτου και προσδιοριζομένου συμφώνως προς τους όρους του ειδικού προγράμματος, βάσει του οποίου αποκαθίσταται. Το κόστος τούτο συνιστούν αι πραγματοποιηθείσαι, ως και αι αποτιμηθείσαι πάσης φύσεως δαπάναι, δια την αποκατάστασιν εκάστου δικαιούχου, συνυπολογιζομένου και του αναλογούντος ποσοστού επί των δαπανών εκτελέσεως έργων γενικής ωφελείας και εξυπηρετήσεως, ως και επί των τοιούτων παροχής εν γένει υπηρεσιών. Σελ. 388 2.Η εξόφλησις υπό του αποκαθισταμένου της οφειλής προσδιοριζομένης κατά τ' ανωτέρω, ενεργείται εις τεσσαράκοντα κατ' ανώτατον όριον εξαμηνιαίας ληξιπροθέσμους δόσεις, της πρώτης καταβλητέας μετά παρέλευσιν χρόνου, προσδιοριζομένου δια της περί οριστικής παραχωρήσεως Υπουργικής Αποφάσεως, του χρόνου τούτου μη δυναμένου να η ελάσσονος του έτους από της προσωρινής παραχωρήσεως. Η κατά τ' ανωτέρω οφειλή είναι άτοκος, επιβαρυνομένη μόνον με ποσοστόν επί τοις εκατόν επί του εκάστοτε οφειλομένου κεφαλαίου, δια την κάλυψιν των πάσης φύσεως εξόδων εισπράξεως και τον σχηματισμόν αποθεματικού κεφαλαίου ασφαλείας, συμφώνως προς τους όρους των οικείων Συμβάσεων. Η ως άνω επιβάρυνσις δεν δύναται να είναι ανωτέρα τόκου υπολογιζομένου εξαμηνιαίως, επί της εκάστοτε οφειλής και με επιτόκιον δύο τοις εκατόν ετησίως, η δε είσπραξίς της θα ενεργείται δι' ισοπόσων δόσεων, αίτινες θα είναι ισάριθμοι προς τας προς εξόφλησιν του χρέους τοιαύτας. 3.Οι αποκαθιστάμενοι δια παραχωρήσεως κατοικίας προς ισόβιον οίκησιν, ενεργουμένης δι' αποφάσεως του Υπουργού Κοινων. Προνοίας, κατόπιν γνώμης του Συντονιστικού Συμβουλίου Νέων Προσφύγων, υποχρεούνται εις την καταβολήν τιμήματος χρήσεως, καθοριζομένου δια της αυτής ως άνω αποφάσεως και μη δυναμένου να υπερβή το ποσοστόν είκοσι πέντε επί τοις εκατόν, εκείνου όπερ θα κατεβάλλετο ως δόσις, εις περίπτωσιν παραχωρήσεως της κυριότητος. Εάν η παραχώρησις ενεργείται προς οικογένειαν πλειόνων του ενός ατόμων, το συνιστώμενον εμπράγματον δικαίωμα οικήσεως επεκτείνεται και εις τα λοιπά μέλη ταύτης. 35.Ζ.ε.3 Νέοι Πρόσφυγες 4.Οι αποκαθιστάμενοι δια χορηγήσεως οικονομικής ενισχύσεως προς αυτοστέγασιν, ενεργουμένης δι' Αποφάσεως του Υπουργού Κοινων. Προνοίας, μετά γνώμην του Συντονιστικού Συμβουλίου Νέων Προσφύγων, υπό τύπον δανείου, υποχρεούνται εις την εξόφλησιν τούτου, εν όλω ή εν μέρει, εις εξαμήνους δόσεις, υφ' ους όρους δια της ως άνω αποφάσεως καθορίζεται: Εν περιπτώσει καθυστερήσεως πληρωμής εξ εξαμηνιαίων εν συνόλω ληξιπροθέσμων δόσεων, ο ενισχυόμενος κηρύσσεται έκπτωτος, μετά γνώμην του Συντονιστικού Συμβουλίου Νέων Προσφύγων, εκ του δικαιώματος στεγαστικής αποκαταστάσεως, του ληφθέντος υπό τούτου ποσού καθισταμένου αμέσως απαιτητού και εισπραττομένου κατά τας εκάστοτε ισχυούσας διατάξεις περί εισπράξεως δημοσίων εσόδων και δι' αναγκαστικής κατασχέσεως του ενυποθήκου ακινήτου. 5.Ο υπόχρεος προς εξόφλησιν, δια τα παραχωρηθέντα αυτώ ακίνητα ή κινητά ή ενίσχυσιν δι' αυτοστέγασιν, της κατά τας διατάξεις του παρόντος προσδιοριζομένης οφειλής υποχρεούται όπως καταβάλη ανελλιπώς, κατά τακτάς εξαμήνους προθεσμίας εκάστην ληξιπρόθεσμον δόσιν κατά τα καθοριζόμενα δια της σχετικής Υπουργικής Αποφάσεως. Εις περίπτωσιν καθυστερήσεως της καταβολής επί τρία συναπτά εξάμηνα, το χρέος βεβαιούται αρμοδίως και εισπράττεται κατά τας σχετικάς περί εισπράξεως δημοσίων εσόδων ισχυούσας εκάστοτε διατάξεις, εξαιρέσει των περί προσωποκρατήσεως τοιούτων. 6.Εάν, αιτήσει και μερίμνη του υποχρέου προς καταβολήν δόσεως ή τιμήματος χρήσεως, αποδειχθή ότι υφίσταται οικονομική αδυναμία προς καταβολήν, η είσπραξις δύναται να ανασταλή δι' ωρισμένον χρόνον, δι' Αποφάσεως του Υπουργού Κοινων. Προνοίας, κατόπιν γνωμοδοτήσεως του Συντονιστικού Συμβουλίου Νέων Προσφύγων συναινέσει και του Αντιπροσώπου του Υπάτου Αρμοστού Η.Ε. δια τους πρόσφυγας. Τοιαύτη, κατά τ' ανωτέρω αναστολή, κατόπιν σχετικής αιτήσεως και αποδείξεως υπό του ενδιαφερομένου οφειλέτου, ότι η δόσις ή το τίμημα χρήσεως υπερβαίνει το ποσοστόν είκοσι τοις εκατόν του συνολικού, εκ πάσης φύσεως και πηγής προερχομένου, εξαμηνιαίου εισοδήματος των συνδικαιούχων μελών της αποκατασταθείσης οικογενείας, παρέχεται πάντοτε και δι' όσον χρόνον διαρκεί η υπέρβασις του ποσοστού τούτου. 7.Εις όλως εξαιρετικάς περιπτώσεις, κατόπιν σχετικής αιτήσεως και αποδείξεως υπό του ενδιαφερομένου, της ανυπαιτίου ολικής ή μερικής αδυναμίας αυτού προς καταβολήν των δόσεων ή του τιμήματος χρήσεως, δύναται να παρασχεθή απαλλαγή, εν όλω ή εν μέρει, εκ της υποχρεώσεως προς καταβολήν δόσεως ή τιμήματος χρήσεως. Η τοιαύτη απαλλαγή παρέχεται δι' Αποφάσεως του Υπουργού Κοιν. Προνοίας, μετά γνώμην του Συντονιστικού Συμβουλίου Νέων Προσφύγων και συναίνεσιν του Αντιπροσώπου του Υπάτου Αρμοστού Η.Ε. Κυρώσεις Άρθρ.6.-1.Δι' αποφάσεως του επί της Κοινωνικής Προνοίας Υπουργού μετά γνώμην του Συντονιστικού Συμβουλίου Νέων Προσφύγων, δύναται ν' ανακληθή η περί οριστικής παραχωρήσεως Απόφασις, του υπέρ ου εγένετο αύτη κηρυσσομένου εκπτώτου εκ του δικαιώματος αποκαταστάσεως, εις τας ακολούθους περιπτώσεις: α)Εν περιπτώσει υποβολής, εν όλω ή εν μέρει ψευδούς υπευθύνου δηλώσεως ή ψευδών δικαιολογητικών και αποδεικτικών, βάσει των οποίων εγένετο η παραχώρησις. β)Εν περιπτώσει παραβάσεως των προβλεπομένων υπό του παρόντος όρων, υποχρεώσεων, απαγορεύσεων ή περιορισμών. γ)Εν περιπτώσει καθυστερήσεως της καταβολής έξ εν συνόλω εξαμηνιαίων ληξιπροθέσμων δόσεων. Εν τη περιπτώσει ταύτη εκ του μέχρι της εκδόσεως της ανακλητικής αποφάσεως καταβληθέντος ποσού, παρακρατείται ποσόν, προσδιοριζόμενον δια της αποφάσεως ταύτης, ως τίμημα χρήσεως δια το μέχρι της ανακλήσεως διάστημα, ως και δια την επανόρθωσιν των τυχόν εν τω μεταξύ επενεχθεισών επί του ακινήτου βλαβών ή φθορών, μη οφειλομένων εις λόγους ανωτέρας βίας ή συνήθους χρήσεως. Το τυχόν απομένον υπόλοιπον, εκ καταβληθεισών δόσεων, μετά την αφαίρεσιν των ανωτέρω, επιστρέφεται εις τον δικαιούχον. Εάν το ποσόν τούτο είναι ανώτερον των μέχρι τότε καταβληθεισών δόσεων, το επί πλέον ποσόν βεβαιούται και εισπράττεται ως δημόσιον έσοδον. 2.Πρό της εισαγωγής εκάστης περιπτώσεως εις το Συντονιστικόν Συμβούλιον Νέων Προσφύγων, προς γνωμοδότησιν καλείται ο ενδιαφερόμενος υπό της αρμοδίας υπηρεσίας, όπως εντός μηνός από της επιδόσεως του οικείου εγγράφου, υποβάλη τας τυχόν ενστάσεις του. Παρερχομένης απράκτου της προθεσμίας ταύτης, κρίνεται και άνευ τούτων. Επί αγνώστου διαμονής η πρόσκλησις επιδίδεται εις τον Δήμαρχον ή Πρόεδρον της Κοινότητος της τοποθεσίας του παραχωρηθέντος ακινήτου και τοιχοκολλάται αύτη εις το ακίνητον τούτο. 3.Εν περιπτώσει εκπτώσεως και υποχρεώσεως επιστροφής της αξίας τυχόν χορηγηθέντων κινητών, εφ' όσον ταύτα, δεν είναι δυνατόν να επιστραφούν αυτούσια, καθίσταται οφειλή αμέσως απαιτητή, της ως άνω αξίας μειουμένης κατά ποσοστόν πέντε επί τοις εκατόν, δι' έκαστον μέχρι τότε έτος χρήσεως. Κατά τα λοιπά εφαρμόζονται αι διατάξεις της παρ. 1 περίπτ. γ' του παρόντος άρθρου. (Αντί της σελ. 389) Σελ. 389(α) Τεύχος 423 – Σελ. 49 Νέοι Πρόσφυγες 35.Ζ.ε.3 "4.Δια την διοικητικήν αποβολήν των κηρυσσομένων εκπτώτων εκ των εις α είναι εγκατεστημένοι ακινήτων, ως και παντός κατέχοντος ή καταλαμβάνοντος αυθαιρέτως ακίνητα προοριζόμενα δια την στέγασιν των νέων προσφύγων, έχουν εφαρμογήν αι διατάξεις του άρθρ. 3 του Β.Δ. 692/61 "περί κωδικοποιήσεως των διατάξεων του Ν.Δ. 4176/1961 των αναφερομένων εις στέγασιν παραπηγματούχων οικογενειών των πόλεων Αθηνών - Πειραιώς και Θεσσαλονίκης". Η παρ. 4 προσετέθη δια του Β.Δ. 252 της 18 Μαρτ./14 Απρ. 1971(ΦΕΚ Α' 75). Μεταβατικαί διατάξεις